《村舍》
明代·蔡羽

春水明沙鸟，斜阳铺绿茸。
墟远笛声乱，峰高霞影重。
饮谋青涧竹，坐记碧坛松。
莫道山中静，莺啼树树浓。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。